Universitetet i Oslo
Institutt for kulturstudier og orientalske språk
P.b.1010 Blindern
0315 Oslo

                          ARA2110 - Arabisk 3+4 høsten 2012:
INFORMASJON OM STUDIEOPPHOLD 
I KAIRO

Som en del av emnet ARA2110 (Arabisk 3+4) inngår et obligatorisk tre-fire måneders opphold i Kairo i høstsemesteret. Studentene følger spesifiserte obligatoriske språkkurs i skriftarabisk i et arabisk land og tilegner seg grunnleggende praktiske ferdigheter i landets talemål. Oppholdet er en integrert del av emnet.

Før man kan gå opp til eksamen våren 2012, må man dokumentere regelmessig deltakelse i det obligatoriske språkkurset ute, og ha avlagt en avsluttende test arrangert av det aktuelle lærestedet. Bekreftet rett kopi av vitnemål fra utlandet leveres instituttet innen studiestart i vårsemesteret.

NB! Semesteravgift ved Universitetet i Oslo må også betales det semesteret man studerer i Egypt eller Syria.

Høsten 2011 kan studentene velge mellom følgende studiesteder:

International Language Institute (ILI), Kairo.
Studieperiode: 9. september – 29 november 2012 (25 undervisningstimer i uken)
”Tuition fee”: Ca. EUR 1.860
Nettsider: http://www.arabicegypt.com

Veiledende kommentar: Veletablert lærested, som vi har jevnt gode erfaringer med. Stort sett gode lærere, og veldig hyggelig og behjelpelig administrasjon. Andre arabisk-studenter fra britiske universiteter. Ligger rolig til utenfor bykjernen, kort vei til byen med taxi (koster nesten ingenting).

American University in Cairo (AUC): Søknad via ”SøknadsWeb” innen 15. februar. Vær oppmerksom på at komplett søknad må sammenstilles innen 1. mars. Ubegrenset antall søkere, men er det dyreste alternativet. Man søker seg til ALI (Arabic Language Institute). Dette er et intensivprogram i arabisk.
Nettsider: http://www.aucegypt.edu/huss/ali/intensive/Pages/default.aspx
UiOs sider: http://www.uio.no/studier/utland/afrika/egypt/cairo/hf.xml 

Veiledende kommentar: Veldig godt og gjennomtenkt program, mye ressurser (gjenspeiles i prisen), stort sett meget gode lærere. Campus er flyttet utenfor byen og man må derfor beregne lang reisevei til/fra sentrum. Mulighet for kontakt med egyptiske studenter, skjønt de vil helst snakke engelsk (universitetet er hovedsakelig engelskspråklig). Adgang til velutbygd bibliotek. Litt plagsomt (?) med mye security.

SØKNAD
Studentene må først søke instituttet om deltagelse på oppholdet i Egypt.
Bruk eget søknadsskjema (lastes ned fra emnebeskrivelsen til ARA2110). 

•	Søknaden sendes til studiekonsulent for arabisk, Hans Christoffer Hoff-Hansen, Pb 1010 Blindern, 0315 Oslo, eller leveres på ekspedisjonskontoret til IKOS (kl. 12.30-15) 4. etasje P.A. Munchs hus.
Frist: innen 27. april 2011. 
•	”Opplysningsskjema vedrørende studieopphold i utlandet i regi av UiO” leveres på nett innen 27. april 2011. Du får lenke til skjemaet tilsendt på e-post (UiO-adressen) ca. en uke før fristen.
•	Opplysningsskjemaet kreves for å få anbefalingsbrevet som Lånekassen skal ha (slik at man får støtte til reise og skolepenger). Alle får tilsendt brevet fra IKOS innen midten av juni (til student e-postadressen), som studenten selv sender til Lånekassen.

NB! Det forutsettes at studenten har avlagt og bestått eksamen i emnet ARA1120 før semesterstart.

REISESTØTTE (Lånekassen)

Støtte til oppholdet dekkes av Lånekassen etter gjeldende regler, se 
http://www.lanekassen.no/nb-NO/Hovedmeny/Stipend-og-lan/Utland/Delstudier/Hvor-mye/

Støtte til utdanning i utlandet gis normalt i tre hoveddeler: 
1.	Basisstøtte
9 080 kroner i stipend og lån per måned
2.	Reisetillegg 
Reisetillegg gis til en reise tur-retur fra Norge til studiestedet ved opphold på under seks måneder og til to reiser tur-retur ved opphold på seks måneder eller mer. Reisetillegget blir gitt som 70 prosent stipend og 30 prosent lån
3.	Skolepengestøtte 
Skolepengestøtten er stipend og lån til hel eller delvis dekning av skolepenger/kursavgift. Maks skolepengestøtte per semester er 59 970 kr. 

Slik søker du: Bruk nettsøknaden. Det er enkelt og trygt, og du får svar 
raskere. http://www.lanekassen.no

Vedlegg til søknaden ettersendes Lånekassen når du har mottatt 
anbefalingsbrev i pdf-fil fra instituttet (til studentepostadressen din). 

Tidspunkt: Nettsøknaden åpner i mai. Søker du innen utgangen av mai, vil 
du vanligvis få gjeldsbrev/stipendmelding tilsendt i siste halvdel av juni.
FORSIKRING
Lånekassen sender melding til Folketrygdkontoret for utenlandssaker (http://www.nav.no) om utenlandsopphold for de som tildeles lån og stipend fra Lånekassen. De som ikke er låneberettiget, eller ikke søker støtte gjennom Lånekassen, må selv melde fra til Folketrygdkontoret. Forsikringen gjennom Folketrygdkontoret gjelder kun ved sykdom. De som ønsker tilleggsforsikring, kan for eksempel benytte gunstige forsikringsordninger gjennom kortselskap eller medlemskap i ANSA (http://www.ansa.no). Studentene må kunne dokumentere at de har sykeforsikring.

VISUM

Egypt
Nordmenn trenger visum for opphold i Egypt. Visum kan søkes på forhånd fra egyptisk ambassade eller konsulat, eller kjøpes ved ankomst for ca. 20 USD (enklest og billigst). Passet må være gyldig i minst seks måneder fra innreise. 
Websiden til den egyptiske ambassaden: http://www.egypt-embassy.no/ (Siden kan være nede)
Se nyttig informasjon på UDs landsider: http://www.landsider.no/land/egypt
Studentene må registrere seg ved Den norske ambassaden i Kairo ved ankomst. Se kontaktinformasjon til ambassaden i lenken ovenfor.

REISEMÅTE
Studentene sørger selv for reise tur/retur Egypt. Bestill i god tid. Det kan være viktig å undersøke priser flere steder. 

VAKSINER
Studentene må selv sjekke hvilke °ÄÃÅ»Ê¹ÚÌåÓý,»Ê¹Ú×ãÇò±È·Ö som er nødvendige/anbefalt. Da noen °ÄÃÅ»Ê¹ÚÌåÓý,»Ê¹Ú×ãÇò±È·Ö (for eksempel Havrix) skal tas i flere omganger, bør man være ute i god tid. Les nøye informasjonen på Folkehelseinstituttets hjemmeside: http://www.fhi.no/

TRANSPORT FRA FLYPLASSEN OG LOSJI
I hovedsak ordner studentene selv transport fra flyplassen, men noen hoteller/pensjonater kan arrangere henting mot betaling. Noen læresteder yter også slik service (se under hver institusjon).
International Language Institute (ILI)
Dette skriver ILI om henting på flyplassen: ”Airport Meeting Service:
http://www.arabicegypt.com/cms.php?id=airport_meeting  

ILI anbefaler noen hoteller/pensjonater til den første uka – inntil studentene har fått ordnet annen innkvartering. Denne informasjonen blir sendt på e-post fra ILI direkte til de studenter som har meldt seg på. 
Se for øvrig ILIs nettsider som du finner lenke til på emnesidene for ARA2110.

American University in Cairo (AUC) 
Universitetet sender informasjon til studentene før de kommer.

SKOLEPENGER OG REGISTRERING

I tillegg til brevet fra IKOS, krever Lånekassen i en del tilfeller at studentene gir dem nødvendig informasjon fra lærestedet vedr. skolepengene (tuition fee). 

Studentene betaler selv skolepengene direkte til lærestedet slik lærestedet oppgir at det skal gjøres.

Studentene er selv økonomisk ansvarlige for:
-	Reise tur-retur Egypt
-	Transport til og fra Kairo
-	Lokal transport
-	Bøker, papir og annet rekvisita
-	Reiseforsikring (inkludert sykeforsikring) 
-	Reisedokumenter (visum osv.)
-	Skolepenger
-	Kost og losji

Studentene må godta reglene og vilkårene ved institusjonene.

NB! Avtalen som ILI har forhandlet frem innebærer at skolepengene betales kontant i Euro. Om man ønsker å betale med kort betaler man som regel i USD og da er det med ILIs egen valuttakurs, noe som kan være dyrere. 

VIKTIG OM VALUTA

Egypt
Ta med US dollar for kjøp av visum (ca 20 USD). Dette skjer før passkontrollen og der er det ikke minibanker, men muligheter for å veksle penger. Minibanker finnes i store deler av byen. Visa er et greit betalingskort. MasterCard fungerer de fleste steder, men det finnes sikkert også flere andre gangbare korttyper.

VIKTIGE ADRESSER I EGYPT
°ÄÃÅ»Ê¹ÚÌåÓý,»Ê¹Ú×ãÇò±È·Ö til Den norske ambassaden i Kairo:
Besøksadresse:
8 El Gezira Street
Zamalek
Kairo
Tlf: +202 2735 8046/2735 3340/2736 3955
Fax: +202 737 0709
Kontoret er åpent søndag til torsdag mellom kl. 08.30 og 12.00.
Se oppdatert informasjon på ambassadens hjemmeside: http://www.norway-egypt.org/norsk/
°ÄÃÅ»Ê¹ÚÌåÓý,»Ê¹Ú×ãÇò±È·Ö til studiestedene i Kairo:
The Arabic Language Institute
American University in Cairo
113 Kasr El Aini street
P.O.Box 2511, Cairo 11511, Egypt
Tel: 20.2.794.2964
Fax: 20.2.795.7565
ouc@aucegypt.edu
New Cairo Campus: AUC Avenue, P.O. Box 74 New Cairo 11835, Egypt.
International Language Institute
Mailing Address:
ILI
PO Box 13 Embaba,
Cairo 12411,
Egypt

Street Address:
4 Mahmoud Azmy St.
Off Ahmed Orabi St.
El Sahafeyeen,
Cairo
Telephone: (+202) 346 3087 / 302 8358
Fax: (+202) 303 5624
Email: ili@arabicegypt.com
Fagkontakter: 
Albrecht Hofheinz, tlf. 22 85 68 54, e-post albrecht.hofheinz@ikos.uio.no
Stephan Guth, tlf. 22 85 67 83, e-post stephan.guth@ikos.uio.no
Administrativ kontakt med UiO:
Studiekonsulent for arabisk: Hans Christoffer Hoff-Hansen, tlf. 22 85 71 22, telefaks 22 85 48 28, e-post hanschof@ikos.uio.no eller ekspedisjonskontoret: henvendelser@ikos.uio.no